b'\n_START_ARTICLE_\nLine\xc3\xa6r funksjon\n_START_PARAGRAPH_\nI matematikk kan uttrykket line\xc3\xa6r funksjon brukes p\xc3\xa5 to ulike m\xc3\xa5ter:_NEWLINE_1) I h\xc3\xb8yere matematikk defineres en line\xc3\xa6r funksjon eller en line\xc3\xa6r transformasjon som en funksjon mellom to vektorrom som bevarer vektoraddisjon og skalarmultiplikasjon.  En funksjon av \xc3\xa9n variabel er line\xc3\xa6r dersom den er p\xc3\xa5 formen f(x) = ax._NEWLINE_2) En funksjon av \xc3\xa9n variabel f(x) sies \xc3\xa5 v\xc3\xa6re line\xc3\xa6r dersom den grafisk framstiller en rett linje.  Det generelle uttrykket for slike funksjoner er  f(x) = ax + b, og eksempler er vist i figuren til h\xc3\xb8yre.  Koeffisienten a kalles stigningstallet.  I h\xc3\xb8yere matematikk er dette ikke en line\xc3\xa6r funksjon, men derimot et eksempel p\xc3\xa5 en affin transformasjon.\n_START_SECTION_\nNyttige formler\n_START_PARAGRAPH_\nStigningstallet for en rettlinjet funksjon kan bestemmes fra to punkt p\xc3\xa5 kurva\n_START_SECTION_\nPraktiske eksempler\n_START_PARAGRAPH_\nDet koster 250 kroner for medlemskap i en CD-klubb og 79,50 per cd. Funksjon for hvor mye det koster for x cd-er: f(x) = 79,50x + 250_NEWLINE_En tv koster 5000 kroner. Samtidig m\xc3\xa5 man betale 2000 kroner i \xc3\xa5ret i avgifter. Funksjonen for hvor mye det koster \xc3\xa5 se p\xc3\xa5 denne tv-en i x \xc3\xa5r: g(x) = 2000x + 5000'